*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*198. számú előterjesztés*

Bátaszék Város Önkormányzat Képviselő-testületének 2022. október 26-án

16 órakor megtartandó ülésére

**a Deák Ferenc utca zárt csapadékvíz elvezetésének tervezésére forrás biztosítása**

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2022. 10. 25. |

**Tisztelt Képviselő- testület!**

Lakossági megkeresés érkezett a Deák Ferenc utca 14. — 22. szám közötti szakasz csapadékvíz elvezetése, út padka kialakításával kapcsolatban.

A helyszínt megtekintve látható, hogy a mély csapadékvíz elvezető árok mellett szinte eltűnt a padka. A padka az útburkolathoz csatlakozik és annak használata a forgalombiztonságot segíti.





A jelenlegi balesetveszélyes állapot megszűntetése támfal építésével, vagy zárt csapadékcsatorna építése utáni feltöltés készítésével szüntethető meg. Az utóbbi beavatkozás műszaki dokumentációjának elkészítésére indikatív árajánlat került bekérésre.

A tervezési program.

* folyásfenék szint meghatározása (felmérés alapján az egyes telekhatároknál is megadva a szakaszos megépíthetőség érdekében)
* csőátmerő, anyag,
* tisztítónyílások száma, helye,
* a házakról lejövő csapadékvíz bevezetésének módja,
* új járda építés,
* új járda szélén folyóka és annak bekötése a zárt csatornába,
* új kapubejárók kialakítása,
* műszaki leírás,
* árazott és árazatlan költségvetés.

Az indikatív ajánlati ár **650.000,- Ft+Áfa** (825.500,- Ft) összegű. Az indikatív ajánlati árban szerepel a tervezési programban leírt összes munkarész és tervrészlet elkészítése, plusz a közműnyilatkozatok beszerzése. Egyéb engedélyezési eljárás lefolytatása, annak eljárási díjai azonban nem.

Javasoljuk, hogy a 2023. évi költségvetés terhére kerüljön forrás biztosításra a tervezési díj vonatkozásában.

***H a t á r o z a t i j a v a s l a t :***

**Kövesdi utca zárt csapadékvíz elvezetésének tervezésére forrás biztosítására**

Bátaszék Város Önkormányzatának Képviselő-testülete,

1. egyetért a Deák Ferenc utca 14. — 22. szám közötti szakasz csapadékvíz elvezetése, út padka kialakítás tervezési programjával az 1.sz. melléklet szerinti tartalommal,
2. a feladat ellátásához szükséges bruttó 826.000,- Ft keretösszeget biztosít a 2023. évi költségvetés terhére,
3. felhatalmazza a város polgármesterét a feladat ellátására vonatkozó ajánlatok bekérésére és a szerződés aláírására.

*Határidő: 2023. január 31.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár